钦定古今图书集成/方舆汇编/职方典/第1324卷 > 《早发大庾岭》宋·之问
## 钦定古今图书集成/方舆汇编/职方典/第1324卷 > 《早发大庾岭》宋·之问

“晨跻大庾险，驿镫驰复息。雾露昼未开，浩涂不可测。
嵥起华夷界，信为造化力。歇鞍问徒旅，乡关在西北。
出门怨别家，登岭恨辞国。自惟勗忠孝，斯罪懵所得。
王明颇照洗，廷议日纷惑。兄弟远沦居，妻子成异域。
羽翮伤已毁，童幼怜未识。踌躇恋北顾，亭午晞霁色。
春暖阴梅花，瘴回阳鸟翼。含沙缘涧聚，吻草依林植。”
适蛮悲疾首，怀巩泪沾臆。感谢鸳鹭朝，勤修魑魅职。
生还傥非远，誓拟酬恩德。